ร้านถนัดศรี ตั้งอยู่ใกล้ห้างโอเดียน หาที่จอดรถค่อนข้างยาก อาจจะต้องขับรถวนหลายรอบซักหน่อยหรือลงไปจอดใต้ห้างโอเดียนก็ได้แต่เสียค่าบริการ

ร้านนี้จะขายอาหารประเภทก๋วยเตี๋ยว มีทั้งเนื้อหมูและเนื้อวัว น้ำซุปมีแบบธรรมดาและแบบต้มยำ นอกจากนี้ ยังมีขายปอเปี๊ยะสดด้วย

เมนูที่เด็ดที่ทานประจำ คือ 

●"เส้นหมี่แห้ง ลูกชิ้น หมูสด" หน้าตาที่เสริฟมา ดูค่อนข้างธรรมดา แต่ทีเด็ดอยู่ที่ลูกชิ้นและหมูสด ลูกชิ้นอร่อย หมูนุ่มมากกก แนะนำใส่พริกน้ำส้มเพิ่มลงไปด้วย จะอร่อยขึ้นอีก 

ในส่วนของน้ำซุป เป็นน้ำซุปที่รสชาติดีมาก ซดจนหมด ไม่เคยเหลือเลย 

●ปอเปี๊ยะสด : 1 จานมี 2 ชิ้น ไส้ด้านในเป็นถั่วงอก ปูอัด กุนเชียง (มีอีก 2-3อย่าง แต่ดูไม่ออก ว่าคืออะไร) น้ำซอสด้านบน รสชาติหวานเผ็ด อร่อยดีค่ะ



